Kuinka joogaopettajaksi tullaan? – My Inner Yoga Child\n11.4.2015 1.12.2015 julkaissut sinipunainen\nLyhyt vastaus: menemällä joogaopettajakurssille! Se on vähän koomisenkin länsimaalainen tapa toimia. Joogaopettajan tulee hallita jooga-asanat, ihmiskehon anatomia ja joogan opettamistekniikat niin hyvin, että joogan harjoittelu on oppilaille turvallista ja mukavaa. Kursseilla saadaan varmistettua edes jonkunlainen joogaopettajien taitojen taso. Esittelen tässä postauksessa kansainvälisen joogaliiton (Yoga Alliancen) opettajakoulutussysteemin ja kerron opettajakoulutuksen sisällöstä.\nYoga Alliance pitää yllä rekisteriä pätevistä joogaopettajakouluista ja joogaopettajista. Suomessakin on yleensä tapana vaatia joogaopettajilta Yoga Alliancen hyväksymän koulutuksen käyminen. Kannattaa siis varmistaa, että joogaopettajakoulusi on Yoga Alliancen rekisteröimä.\nJoogaopettajakoulutuksia on kahden tasoisia. Ensimmäinen taso on 200 tunnin koulutus (RYS200). Tämän jälkeen on mahdollista jatkaa 300 tunnin jatkokoulutukseen (RYS300). Koulutuksia järjestetään intensiivikursseina sekä 1-2 vuoden mittaisina viikonloppukursseina.\nRYS200-kurssien tulee Yoga Alliancen vaatimusten mukaan sisältää vähintään:\nKäytännön harjoituksia (jooga, meditonti, hengitysharjoitukset) 75 kontaktituntia\nOpetustekniikka ja joogayrittäjyyden perusteet 15 kontaktitunti\nAnatomia ja fysiologia 10 kontaktituntia\nJoogafilosofia, -elämäntapa ja -etiikka joogaopettajalle 20 kontaktituntia\nJoogatunnin ohjaamisen harjoittelu vähintään 5 kontaktituntia\nJoogaopettajakoulun valinnan mukaan joistain edellä mainituista viidestä osa-alueista 55 kontaktituntia\nYhteensä siis vähintään 180 kontaktituntia, joiden lisäksi kurssiin sisältyy itsenäistä opiskelua. Opinnot suoritettuaan voi rekisteröityä Yoga Alliancelle joogaopettajaksi (RYT200- tai jatkokurssin käytyään RYT500-joogaopettajaksi).\nJoogakouluja on hyvin erityylisiä. Suurin osa on länsimaalaistyylisiä ja siten helposti lähestyttäviä. On myös joogakouluja, joissa joogan lisäksi tehdään esim. shamaanisia rituaaleja tai muuta mystistä. Kannattaa tutkia löytyisikö jostain päin maailmaa juuri sinun mielenkiinnon kohteet yhdistävä joogaopettajakurssi. Osa kouluista harjoittaa vähemmän tunnettuja joihinkin joogasuuntauksiin liittyviä tapoja. Sellaisia ovat esimerkiksi kehon ”puhdistaminen” oksentamalla sekä kankaan/narun nielemisellä ja kiskomalla se takaisin ylös. Villiä! Tulisi kova koti-ikävä, jos tuollaisia alkaisi joku ehdottelemaan minulle. Kaikille löytyy varmasti omanlaisensa koulutus, mutta kannattaa tutustua kurssiin niin huolella kuin pystyy ja ehtii, ennen kuin koulutukseen pistää rahansa ja aikansa.\nOlen oman koulutusohjelmani valinnassa aika loppusuoralla. Kerron siitä lisää myöhemmin 🙂\n6 neuvoa säännöllisen joogaharjoituksen aloittamiseen


Suorittamisesta :: Kasvun kausia\nSuorittamisen noidankehästä puhutaan paljon nykyajassa. Siitä kuinka ihmiset mittaavat elämäänsä ja itseään ja uupuvat kaiken sisällön kanssa. Suorittaminen ja itsemyötätunnon puute nousevat myös terapiassa säännöllisesti aiheiksi. Vaikka kuinka puurramme elämää ja saamme tunnustuksia, aina joku muu on tehnyt enemmän tai jonkun muun mielestä meidän tekemä ei vielä riitä. Suorittaminen on siitä kinkkinen, että jäämme siitä hermostollisesti riippuvaiseksi. Kun elämme jatkuvassa "sykkeessä" ja tekemisen tunnussa, myös hermostomme virittyy jatkuvaan ylitilaan. Toisaalta vapaa-ajallamme saatamme lamaantua ja tunnemme väsymystä ja ehkä turtumusta, jota saatetaan korjailla esimerkiksi sokerilla, energiapitoisilla juomilla tai netflix-maratoneilla.\nSuorittava minä on kuitenkin vain osa meitä. Se on osa, jota myös yhteiskuntamme ruokkii monelta taholta. Ehkä vanhemmat jo pienenä asettavat odotuksia, koulussa mitataan suorituksia, teini-iässä verrataan ja luokitellaan osaamisen, ulkonäön ja kaveripiirien perusteella. Tästä jatketaan kouluihin, työpaikkoihin ja omaan aikuiseen arkeen. Ajan kanssa odotukset ja vaatimukset sisäistyvät meidän omaksi ääneksemme, joka tuntuu tutulta ja turvalliselta. Yhtäkkiä saatamme huomata, että vaikka suorittava osa meissä menestyy hyvin, jokin on silti vialla. Elämä tuntuu tyhjältä tai masentaa. Ihminen on kokonaisuus ja liiallinen suorittamiseen keskittyminen voi jättää muut osat meissä kaipuuseen, hoivaamatta. Suorittajaa voisi ajatella meidän kiireisen aikuisen osana. Meissä kaikissa on myös lepoa ja tarvitsevuutta ilmentävä pieni lapsi, jolle pitäisi suoda aikaa. Muuten edessä on riita suorittajan ja lapsen välillä. Jos on tottunut elämässä vuosia tekemään ja arvottanut itseään sen kautta, ei usein uskalla kuulla lapsen viestiä ennenkuin se voi todella huonosti. Tällöin uuvumme tai masennumme, kehomme alkaa oireilla ja uni saattaa kärsiä.\nMeillä on elämässä erilaisia aikoja. Joskus keräämme voimia, joskus tunnemme itsemme energisiksi saamaan aikaan vaikka mitä. Suorittamisen jäädessä päälle on keho kuin kolmosvaihteella moottoritiellä kaasuttava auto. Jatkuva kaasu pohjassa tekeminen kuluttaa kehon, mielen ja sielun ennenaikaisesti. Suorittamisesta voi kuitenkin opetella pois myös vapaaehtoisesti. Lähtemällä tietoisesti hakemaan aikaa itselleen, kartoittamalla omia voimavarojaan ja kuuntelemalla itseään herkällä korvalla. Kun ajattelen ei-suorittamista, mieleeni tulee keinutuolissa istuva mummoni, seinäkellon raksutus ja ajattomuuden tunne. Tai leikkivä lapsi, joka haahuilee itsekseen eikä pyri mihinkään.\nSuorittamisesta hellittäminen ei tarkoita pelkkää kuukauden lomaa kerran vuodessa (joka sekin on helppo ahkeroida läpi kalenterin kanssa). Se on arkeen omaksuttava elämäntyyli ja uusi tapa ajatella ja toimia joka hetkessä. Opettelua sisältä ohjautuvuuteen ulkoisten määreiden sijaan. Suorittamisesta luopuminen vaatii myös uskallusta pysähtyä ja sanoa yhteiskunnalle: en halua tätä enää, valitsen oman hyvinvointini. Kysy tänään itseltäsi mitä haluaisit levon ja tarvitsevuuden osalle itsessäsi antaa? Millaisia viestejä hän sinulle välittää? Tavoitteena on ajan kanssa löytää tasapainoisempi sisäisen lapsen, vastuullisen ja lepoa ja turvaa antavan aikuisen ja keinuttelevan mummon liitto. Löytää oma rytmi.\nHarjoitus: Lähde tietoisesti luontoon\nOta itsellesi aika ja mene läheiseen metsään vähintään tunniksi. Harjoituksen tarkoitus ei ole suorittaa metsään menoa reippaasti kävellen, musiikkia kuunnellen tai kaverin kanssa puhuen. Mene tällä kertaa yksin, ota itsellesi aikaa, jätä älylaite kotiin. Voit ottaa teetä termospullossa ja halutessasi muistiinpanovälineet mukaan. Kun pääset metsään, pysähdy hetkeksi ja aisti alkuun olotilaasi. Miltä tuntuu kehossa? Millainen on vireystilasi? Onko jokin tunne päällimmäisenä? Hengitä syvään muutaman kerran. Kävele metsässä rauhassa, poikkea polulta ja istu hetkeksi kivelle. Katsele ympärillesi ja palaa aina välillä tarkkailemaan hengitystäsi. Tunnustele metsää kaikilla aisteillasi: Mitä näet, mitä haistat, mitä kuulet? Onko metsässä paikkaa missä ei kuuluisi ihmisen tuottamia ääniä lainkaan? Miltä jäkälät puun rungolla näyttävät? Miltä metsälammen vesi tuntuu sormissa? Kun sinusta tuntuu, että haluat mennä kotiin. Pysähdy vielä hetkeksi ja aisti. Onko olotilasi erilainen kuin ennen metsäkävelyä? Oletko väsyneempi, pirteämpi? Mitä nyt tunnet? Kiitä itseäsi, että annoit itsellesi vapaan hetken.Toista harjoitus aina kun tuntuu, että tarvitset sitä.\nJos haluat lisätietoja metsän hyvinvointivaikutuksista lue Yle:n uutinen aiheesta.


Lastenkirjahylly: Pienten tyttöjen isot tunteet\nRose Lagercrantz & Eva Eriksson: Onnentyttö Dunne, 137 sivua, suomentanut Raija Rintamäki, Kustannus-Mäkelä 2016.\nRouva Huu on marissut jo pitkään oikeasti helppolukuisten kirjojen vähentymisestä, varmasti jo jonkun mielestä hienoiseen kyllästymiseen asti.\nKustannus-Mäkelä on tällä haavaa ainoa suomalainen kustantamo, jossa on pidetty jo vuosikymmeniä yllä monipuolista lukutaidon eri vaiheisiin soveltuvaa runsasta käännöskirjatarjontaa.\nTammi ja WSOY ovat lanseeraamassa lähiaikoina uutta Lukupalat-sarjaa, joten kenties isotkin kustantajat parin vuoden ylimenovaiheen jälkeen ovat oivaltaneet, että tulevaisuuden lukijat eivät siirry aapisesta suoraan hotkimaan monisatasivuisia opuksia.\nOnnentyttö Dunne on Rose Lagergrantzin & Eva Erikssonin vankkumattoman asiantuntemuksen ja tiimityön taidonnäyte.\nJuuri tällaisia runsaasti ja selkeästi kuvitettuja, juonenkäänteiltään dynaamisia kirjoja tarvitaan siihen taianomaiseen vaiheeseen, kun lapsi vähitellen saa lukemastaan tolkun.\nVälillä mökötetään ja sitten ollaan taas ylimmät ystävykset. Eva Erikssonin kuvitusta Rose Lagergrantzin lastenromaaniin Onnentyttö Dunne (Kustannus-Mäkelä 2016).\nKuva ja teksti kulkevat käsi kädessä, kuva tukee tekstiä ja aukeamalla ei välttämättä ole kuin pari–kolme virkettä, toisinaan jopa yksi virke. Niukasta tekstistä huolimatta annetaan lapselle elämyksiä, eheä tarina ja samastumispintaa omaan arkeen ja ajatuksiin.\nDunnea jännittää mennä kouluun ja ekalle luokalle. Saako hän siellä yhtään kavereita? Huojennus on valtaisa, kun Dunne kiinnittää huomionsa välitunnilla hauskannäköiseen tyttöön, joka seuraa muiden hauskanpitoa sivusta. Ja niin Dunnesta ja Ella Fridasta tulee erottamattomat ystävät.\nEva Eriksson on taituri kuvaamaan pienin vedoin suuria tunteita, jotka heijastuvat koko kehonkieleen. Eva Erikssonin kuvitusta Rose Lagergrantzin lastenromaaniin Onnentyttö Dunne (Kustannus-Mäkelä 2016).\nMutta sitten Dunne saa kuulla, että Ella Frida perheineen on muuttanut toiselle paikkakunnalle.\nDunne on musertunut ikävästä.\nElla Fridan lähdön jälkeisenä päivänä Dunne vain istui ja tuijotti hänen tyhjää tuoliaan.\nSamana päivänä hän sattui liukastumaan koulun pihalla. Sukkahousut repesivät ja polveen tuli ruhje.\nSattui niin kovasti, ettei hän unohda sitä ikinä.\nEi ainakaan ennen kuin täyttää kolmekymmentäviisi tai jotain.\nEi auttanut, vaikka opettaja laittoi polveen laastarin. Se oli surkean pieni ja irtosi yhtä mittaa.\nEi hän siksi itkenyt, että sattui.\nHän itki siksi, että Ella Frida oli muuttanut pois.\nElla Fridan lähtö herkistää Dunnen myös muistamaan aiempaa isoa menetystään, äitinsä kuolemaa. Isä väitti äidin nukkuneen pois.\nMyöhemmin mummi selitti, että se on vain sellainen sanonta.\nÄiti ei ollut nukkunut. Hän oli saanut siivet ja lentänyt.\nMutta tietysti Dunne selviää Ella Fridan ikävästä. Isä suostuu hankkimaan hänelle kaksi marsua ja koulussakin sattuu ja tapahtuu kaikenlaista, myös hauskoja asioita. Pian tyttöjen kesken sukeutuu kirjeenvaihto, ja ystävyys jatkuu.\nTarinan lopussa kerrotaan vielä lasta kiinnostavalla tavalla kirjan tekijäparista ja kirjan syntyprosessista. Lastenkirjan tekijöiden päiväkoti- ja kouluvierailuilla kuulijoita kiinnostaa usein paljon nimenomaan kirjan syntyyn liittyvät yksityiskohdat, ja siksi on hauskaa, että vastauksia näihin aihepiireihin voi lukea myös suoraan kirjastakin.\nSarjassa on ilmestynyt jo neljä uutta osaa, Livet enligt Dunne, Sist jag vars som lyckligast, Mitt hjärta hoppar och skrattar ja Vi ses när vi ses. Lisää vastuksia on luvassa Dunnen elämässä, mutta lukija vakuuttuu kyllä tämän ensimmäisenkin osan perusteella, että Dunne selviää niistäkin.\nAiheet: helppolukuiset, kuolema, lastenromaanit, perhesuhteet, rankat aiheet, tunnekasvatus, ystävyys\nLaivakello kilahtaa Jyri Paretskoin poikakirjoille


Lahden Kaupunginmuseo :: Hiihtomuseossa valittiin uusia jäseniä kunniagalleriaan - Nordic Ski Hall of Fameen\nHiihtomuseon kunniagalleria Nordic Ski Hall of Fame täydentyi kisalauantaina\nHiihtomuseoon on perustettu vuonna 2017 Nordic Ski Hall of Fame -kunniagalleria, johon valitaan pohjoismaisten hiihtolajien menestyneitä suomalaisia urheilijoita.\nTänä vuonna 2020 kunniagalleriaan valittiin neljä uutta nimeä: mäkihyppääjä Juhani Kärkinen, yhdistetyn hiihtäjä Paavo Korhonen, hiihtäjä Marjo Matikainen-Kallström ja yhdistetyn hiihtäjä Samppa Lajunen.\nKunniagalleria kunnioittaa ja tuo esille suomalaisia merkittävän kansainvälisen hiihtourheilu-uran tehneitä urheilijoita tai merkittävästi hiihtourheilua kehittäneitä henkilöitä. Siihen on nyt valittu yhteensä 29 henkilöä.\nNyt ensimmäistä kertaa valittuja juhlistetaan Salpausselän kisoissa. Julkistaminen sai arvokkaan paikan kisalauantaina 29.2. iltamäen joukkuemäen kierrosten tauolla. Valitut henkilöt lisätään pian esille myös Hiihtomuseon kunniagalleriaseinään.\nHiihtomuseon Nordic Ski Hall of Fame -kuvaseinä. Kuvaaja: Eetu-Pekka Heiskanen. Kuva: Lahden kaupunginmuseon kuva-arkisto.


Kategoria KaikkiVapaa aika urheilu ja terveys Kuntolaitteet Aerobic jooga pilateVapaa aika urheilu ja terveys Kuntolaitteet Elliptiset kuntolaitVapaa aika urheilu ja terveys Kuntolaitteet Fitness varusteetVapaa aika urheilu ja terveys Kuntolaitteet JuoksumatotVapaa aika urheilu ja terveys Kuntolaitteet Käsipainot tangot paVapaa aika urheilu ja terveys Kuntolaitteet KuntopyörätVapaa aika urheilu ja terveys Kuntolaitteet SoutulaitteetVapaa aika urheilu ja terveys Kuntolaitteet Venyttely ja tukivälVapaa aika urheilu ja terveys Piha ja puutarha TrampoliinitVapaa aika urheilu ja terveys Urheiluvälineet Fitness tarvikkeet\nBrand A-Z / Zipro (Näytetään 1 - 18 / 89)\nCross trainer Zipro Hulk RS\nHarjoittelu Zipro Hulk RS Cross trainerilla on tehokas ja kätevä tapa parantaa terveyttä, rentoutua, päästä eroon ylipainosta, vahvistaa ylä- ja alavartalon lihaksia. Säännöllinen liikunta cross trainerilla antaa sinulle mahdollisuuden parantaa...\nCross trainer Zipro Shox\nZipro Shox moderni, hiljainen cross trainer, ihanteellinen kotitreeneihin. Laitteen käyttö vain 30-40 minuuttia päivässä auttaa ylläpitämään täydellistä kehon muotoa, vahvistamaan kaikkia kehon lihaksia, polttamaan kaloreita ja poistamaan ylimääräistä...\nHarjoitussylinteri - hierontarulla Zipro Roller,...\nErinomainen tapa rentouttaa lihaksia Zipro Roller -hierontaharjoitussylinteri sopii rentouttamaan lihaksia ja pisteitä suuren fyysisen kuormituksen jälkeen. Tämä tekniikka kehitettiin käyttämällä fysioterapiatekniikoita, joita urheilijat ja...\nKuntopyörä Zipro Nitro\nKuntopyörä Zipro Nitro Zipro Nitro - magneettinen kuntopyörä, jossa on kaikki kuntosalilla treenattavat ominaisuudet. Voit treenata tarpeen mukaan. Treenaa kuntosalista riippumatta. Valmentaja on suunniteltu erityisesti sinua varten. Treenaa koko...\nTerve selkäranka ja oikea asento Tasapainotyyny Ziproa käytetään laajalti ryhtivikojen ehkäisyyn, rentoutumisharjoituksiin ja kuntoutukseen, erityisesti ihmisille, joilla on liikunnan puutetta. Tyyny toimii dynaamisena istuimena - on välttämätöntä...\nTrampoliini turvaverkolla ja kenkien säilytyspussilla...\nTrampoliini Zipro -turvaverkolla on loistava viihde lapsille ja aikuisille, jotka haluavat viettää aktiivista aikaa raikkaassa ilmassa! Trampoliinilla hyppiminen vahvistaa lihaksia, polttaa kaloreita, ylläpitää kuntoa. Se on myös erinomainen kestävyysharjoitus....\nTrampoliini Zipro -turvaverkolla on loistava viihde lapsille ja aikuisille, jotka haluavat viettää aktiivista aikaa raikkaassa ilmassa! Se on myös mielenkiintoinen ja tehokas kestävyysharjoitus. Keväällä, koko kesän ja jopa suurimman osan syksystä...\nTrampoliini ZIPRO 10FT, 312 cm, ulkoisella turvaverkolla...\nUpea viihde lapsille ja aikuisille Trampoliini turvaverkolla Zipro on loistava viihde lapsille ja aikuisille, jotka haluavat viettää aktiivista aikaa raikkaassa ilmassa! Se on myös mielenkiintoinen ja tehokas kestävyysharjoitus. Keväällä,...\nTrampoliini ZIPRO 8FT, 252 cm, ulkoisella turvaverkolla...\nTrampoliini Zipro -turvaverkolla on loistava viihde lapsille ja aikuisille, jotka haluavat viettää aktiivista aikaa raikkaassa ilmassa! Se on myös hauska ja tehokas kestävyysharjoitus. Keväällä, koko kesän ja jopa suurimman osan syksystä Zipro...\nZipro Anti-Burst voimistelupallo pumpulla, sininen,...\nZipro Anti-Burst voimistelupallo pumpulla, 65 cm, sininen Yleinen kehityskoulutus ja kuntoutus Zipro Anti-Burst -voimistelupallo erilaisiin kehonharjoituksiin ja on täydellinen aloittelijoille. Pallotreenin aikana lihaksilla ja nivelillä on vakaa...\nKorkeussäädettävä askelpenkki (10-15 cm) Sillä suoritettavat harjoitukset takaavat erinomaiset tulokset taistelussa ei -toivottuja kiloja vastaan ja hyvän fyysisen muodon saavuttamisessa. Zipro -penkillä voit vahvistaa reiden ja pakaran...\nZipro askelpenkki, musta\nKorkeussäädettävä askelpenkki Zipro -askelpenkki on täydellinen ryhmäharjoitteluun ja kuntosalille, mutta se on myös hyvä urheilu kotona. Säädettävän korkeuden avulla voit säätää harjoitusten intensiteetin käyttäjän urheilullisen...\nZipro -askelpenkki, musta / vihreä\nKorkeussäädettävä Zipro -askelpenkki, 12-17 cm Zipro -askelpenkillä voit suorittaa tehokkaita harjoituksia, jotka auttavat sinua menettämään ei -toivottuja kiloja ja saavuttamaan hyvän muodon. Askelpenkillä suoritettaville harjoituksille on...\nZipro Beat kuntopyörä\nZipro Beat on kuntopyörä kotiharjoitteluun 8-portaisella magneettisella vastustasolla. Tukeva runkorakenne takaa vakauden sekä tasaisen ja turvallisen harjoittelun. Harjoitukset ovat erittäin hiljaisia, eivätkä ne häiritse muita ihmisiä. Harjoittele...\nZipro Beat RS -kuntopyörä\nKotiin hankittu kuntopyörä mahdollistaa treenin milloin tahansa, säästä riippumatta. Ergonominen muotoilu ja kompakti koko takaavat, että tämä kuntopyörä mahtuu kotiin kuin kotiin. Magneettinen vastus takaa hiljaisen ja laadukkaan harjoittelun....\nZipro Boost kuntopyörä\nLCD -näyttö Tietokoneen näytöllä näkyvät tiedot: Aika, matka, kokonaismatka, nopeus, kaloripoltto, syke Mahdollisuus ohjelmoida treeniohjelmia, aseta aika, matka ja kulutetut kalorit Mahdollisuus asettaa maksimisyke (äänimerkki kuuluu, kun se...